નાયબ ચૂંટણી અધિકારીના જણાવ્યા મુજબ ભારતના ચૂંટણીપંચ દ્વારા તા. ૧-૧-૨૦૧૮ની લાયકાતની તારીખના સંદર્ભે મતદાર યાદી ખાસ સંક્ષિપ્ત સુધારણા કાર્યક્રમ અંતર્ગત તા. ૧લી જુન થી ૨૦મી જુન દરમિયાન બી.એલ.ઓ દ્વારા ઘરોની મુલાકાત સાથે ક્ષેત્રિય ચકાસણીનો કાર્યક્રમ કરવામાં આવશે. આ કાર્યક્રમ અંતર્ગત બોટાદ જિલ્લામાં સમાવિષ્ટ ૧૦૬ ગઢડા, ૧૦૭ બોટાદ વિધાનસભા મતવિસ્ત્તારમાં એટલે કે બોટાદ, ગઢડા, ઉમરાળા તથા વલ્લભીપુર તાલુકામા બીએલઓ દ્વારા આ સમયગાળા દરમિયાન ઘરોની મુલાકાત લઈને મતદારોની વિગતોની ચકાસણી કરવામાં આવશે.